Vilhelms Šteineks

Vilhelms Šteineks (1681—1735) bija Tukuma draudzes luterāņu mācītājs un literāts.

 Dzīvesgājums 
Dzimis 1681. gadā Vecauces latviešu bērnu saņēmējas ģimenē, bērnībā dzīvoja Tukuma apkārtnē. Mācījās Jelgavas pilsētas skolā. Studēja teoloģiju Kēnigsbergas Universitātē (1702 — ap 1711). Strādāja par palīgmācītāju Jelgavā (1711), tad par Tukuma draudzes luterāņu mācītāju (1712—1735).

1727. gada Kurzemes dziesmu grāmatā "Jelgavas jauna in pilnīga latviešu dziesmu grāmata" bija ievietotas Šteineka dziesmas: "Ak vaigs no asins strutām", "Man tiešām netīk, saka Dievs", "Es lūdzos divi lietas man", "Kungs dievs, mums gribi žēlīgs būt".

1730. gadā iespiesta Šteineka apsveikuma kantāte Kurzemes hercogam Ferdinandam kāzu dienā. Sakarā ar šo bez cenzūras atļaujas iespiesto dzejojumu notika konsistorijas tiesas prāva (1732). Šteineku atzina par vainīgu, lika segt tiesas izdevumus un uz četrām nedēļām atstādināja no amata.

Miris 1735. gadā Tukumā.literatura.lv

 Darbi 
 "Jauna un maza latviešu dziesmu grāmata" (1779) ar 365 dziesmām. Jelgava: J. F. Štefenhāgena izdevniecība."Jauna un maza latviešu dziesmu grāmata, kurā trīssimts sešdesmits un piecas jaukas garīgas dziesmas, kā arī rīta-vakara-ēdiena-svēdienas-svētku-atgriešanas un neveselu ļaužu lūgšanas atrodams." Ievietotas J. K. Baumbaha, J. Baumaņa, B.V. Bīnemaņa, L. Depkina, L. Derpera, S.G. Dīca, K. Fīrekera, N.F. Hespes, K. Lauterbaha, J.J. Mačevska, K.F. Neandera, J. Otonisa, J.D. Polsterna, G. Remlinga, J.F.K. Rozenbergera, G.F. Stendera, V. Šteineka, J.V. Veinmaņa, J. Višmaņa, kā arī citu neatšifrētu autoru dziesmas.
 Jauna un pilnīga latviešu dziesmu grāmata [garīgu dziesmu tulkojumi]. Jelgava: J.F. Štefenhāgens un dēls (1806)

 Atsauces 

Kategorija:1681. gadā dzimušie
Kategorija:Dobeles novadā dzimušie
Kategorija:1735. gadā mirušie
Kategorija:Latvijas luterāņu mācītāji
Kategorija:Tulkotāji uz latviešu valodu
Kategorija:Latviešu valodā rakstošie
Kategorija:Tukumā mirušie
Kategorija:Kurzemes un Zemgales hercogistes cilvēki